L 222/160
MT
Il-Ġurnal Uffiċjali tal-Unjoni Ewropea
8.9.2023
4.4.2.15.
Assistenza biex wieħed jitla’ u jinżel mill-ferrovija Għandhom jiġu implimentati regoli operazzjonali biex jiġi żgurat li l-persunal ikun konxju li l-persuni b’diżabilità u l-persuni b’mobilità mnaqqsa jistgħu jirrikjedu assistenza biex jitilgħu u jinżlu mill-ferrovija, u għandhom jipprovdu din l-assistenza jekk ikun meħtieġ.
Il-kundizzjonijiet li fuqhom tiġi pprovduta l-assistenza lill-persuni b’diżabilità u lill-persuni b’mobilità mnaqqsa huma definiti fir-Regolament (UE) 2021/782.
4.4.2.16.
Pjattaforma — Żona Operazzjonali ta’ Għajnuna għall-Imbark tas-Siġġijiet tar-Roti L-impriża ferrovjarja u l-maniġer tal-infrastruttura jew il-maniġer tal-istazzjon għandhom jiddefinixxu flimkien iż-żona fuq il-pjattaforma fejn x’aktarx tintuża l-faċilità u għandhom juru l-validità tagħha.
Dik iż-żona għandha tkun kompatibbli mal-pjattaformi eżistenti fejn x’aktarx li tieqaf il-ferrovija.
B’konsegwenza ta’ dan, il-punt ta’ waqfien tal-ferrovija għandu f’xi każijiet jiġi aġġustat sabiex jikkonforma ma’ dan ir-rekwiżit.
Għandhom jiġu implimentati regoli operazzjonali biex jitqiesu l-varjazzjonijiet fil-kompożizzjoni tal-ferrovija (irreferi għall-punt 4.2.1.12) sabiex il-punt ta’ waqfien tal-ferroviji jkun jista’ jiġi ddeterminat fir-rigward taż-żoni operazzjonali tal-għajnuna għall-imbark.
4.4.2.17.
Metodu ta’ emerġenza biex jintuża taraġ li jista’ jitmexxa Għandhom jiġu implimentati regoli operazzjonali għall-istivar ta’ emerġenza jew għall-użu tal-pjanċa ta’ konnessjoni fil-każ ta’ qtugħ tad-dawl.
4.4.2.18.
Kombinazzjonijiet operattivi ta’ vetturi ferrovjarji konformi u mhux konformi ma’ din it-TSI Meta tiġi ffurmata ferrovija minn taħlita ta’ vetturi ferrovjarji konformi u mhux konformi, għandhom jiġu implimentati proċeduri operazzjonali sabiex jiġi żgurat li fuq il-ferrovija jiġi pprovdut minimu ta’ żewġ spazji għassiġġijiet tar-roti konformi ma’ din it-TSI.
Jekk ikun hemm tojlits disponibbli fuq il-ferrovija, għandu jiġi żgurat li l-utenti tas-siġġu tar-roti jkollhom aċċess għal tojlit universali.
Taħt dawn il-kombinazzjonijiet ta’ vetturi ferrovjarji, għandhom ikunu stabbiliti proċeduri li jiżguraw li l-informazzjoni dwar ir-rotta viżwali u li tinstema’ tkun disponibbli fuq il-vetturi kollha.
Huwa aċċettat li s-sistemi dinamiċi ta’ informazzjoni, l-ispazju għas-siġġijiet tar-roti, it-tojlit universali, l-akkomodazzjoni tal-irqad aċċessibbli għas-siġġu tar-roti u l-apparat tas-sejgħa għall-għajnuna jistgħu ma jkunux kompletament funzjonali meta jaħdmu f’dawn il-formazzjonijiet.
4.4.2.19.
L-iffurmar ta’ ferroviji minn vetturi individwali konformi ma’ din it-TSI Meta l-vetturi li jkunu ġew ivvalutati individwalment f’konformità mal-punt 6.2.7 jiġu ffurmati f’ferrovija, għandhom ikunu fis-seħħ proċeduri operazzjonali biex jiġi żgurat li l-ferrovija sħiħa tikkonforma mal-punt 4.2 ta’ din it-TSI.
4.4.2.20.
Forniment ta’ servizzi abbord il-ferroviji Meta jiġi pprovdut servizz lill-passiġġieri f’żona speċifika ta’ ferrovija li ma tkunx tista’ tiġi aċċessata mill-utenti tassiġġu tar-roti, għandhom ikunu fis-seħħ mezzi operazzjonali sabiex jiġi żgurat li: (a) tkun disponibbli assistenza mingħajr ħlas biex tgħin lill-utenti tas-siġġu tar-roti jilħqu s-servizz; jew (b) is-servizz jingħata mingħajr ħlas lill-utenti tas-siġġu tar-roti fl-ispazji tas-siġġu tar-roti, sakemm in-natura tasservizz ma tagħmilhiex impossibbli li jiġi pprovdut mill-bogħod.”; (39) il-punt 4.4.3. huwa sostitwit b’dan li ġej: “4.4.3.
Forniment ta’ għajnuniet għall-imbark u l-għoti ta’ assistenza Il-maniġer tal-infrastruttura jew il-maniġer tal-istazzjon u l-impriża ferrovjarja għandhom jaqblu dwar il-forniment u l-ġestjoni tal-għajnuniet għall-imbark kif ukoll dwar l-għoti ta’ assistenza u trasport alternattiv f’konformità marRegolament (UE) Nru 2021/782 sabiex jiġi stabbilit liema parti hija responsabbli għall-operat tal-għajnuniet għallimbark u trasport alternattiv.
Il-maniġer tal-infrastruttura (jew il-maniġer(s) tal-istazzjon) u l-impriża ferrovjarja għandhom jiżguraw li d-diviżjoni tar-responsabbiltajiet li jaqblu fuqhom tkun l-aktar soluzzjoni ġenerali vijabbli.
Dawn il-ftehimiet għandhom iqisu l-qasam tal-użu tal-għajnuniet għall-imbark imsemmija fil-punti 5.3.1.2, 5.3.1.3, 5.3.2.9 u 5.3.2.10.